ඇය සම්මාන උළෙලට පැමිණෙන විට දී පය පැටලී රතු පලස මත ඇදගෙන වැටිණි.මෙවර ඇකඩමි සම්මාන උළෙල සඳහා ද ඇය සැරැසී සිටියේ සිටියේ රතු පැහැති අලංකාර ගවුමකිනි.ජෙනිෆර් මෙලෙස රතු පලස මත ඇදගෙන වැටීම අමුතු දෙයක් නොවන්නේ පසුගිය වසරේ පැවැති සම්මාන උළෙලේදී හොඳම නිළියට හිමි සම්මානය ලබා ගැනීම වෙනුවෙන් වේදිකාව වෙත පිය නගද්දී පඩි පෙළ මතදී ඇය ඇද වැටීම නිසාය.මෙවර ඔස්කාර් සම්මාන උළෙලේදී ද ඇය ඇමරිකන් හ්‍යුස්ටල් චිත්‍රපටයේ රංගනය වෙනුවෙන් හොඳම සහාය නිළිය සම්මානයට නිර්දේශව තිබිණි.ඇඳුම් පැළඳුම් ගැන කාගේත් අවධානය මීළඟට යොමු වූයේ අමෙරිකානු ජාතික ගායකයෙකු, ගීත රචකයෙකු, දක්ෂ ඩ්‍රම්ස් වාදකයකු මෙන්ම නිරූපණ ශිල්පියෙකු ද වන පැරල් විලියම්ස් වෙතටයි.ඔහු ටුක්සිඩෝ ඇඳුම කට්ටලයක උඩ කොටස සහ කොට කලිසමකින් සැරැසී මෙවර ඔස්කාර් සම්මාන උළෙලට පැමිණ තිබුණි.බොහෝ කලකට පසුව ජනතාව අතරට පැමිණෙමින් අමෙරිකානු රංගන ශිල්පිනියක වන කිම් නොවැක් ද මේ සුවිශේෂී අවස්ථාවට සහභාගි වූවාය.තවමත් අසූ එක් වැනි වියේ පසුවන කිම් සිය මුහුණට සිදු කරන ලද ප්ලාස්ටික් සැත්කම පිළිබඳ මෙහිදී බොහෝ දෙනාගේ කතාබහට ලක්විය.කිම් නොවැක් 86 වැනි ඔස්කාර් සම්මාන උළෙලේ වේදිකාවට පිවිසියේ හොඳම පරිගණක සජීවකරණ චිත්‍රපටය නිවේදනය කිරීමටයි.